রোজই নিজের পোলট্রি ফার্ম থেকে ডিম সংগ্রহে যান সুজাতা দাস। কিন্তু মঙ্গলবার সকালে ডিম কুড়োতে গিয়েই চোখ ছানাবড়া তাঁর। কারণ অন্য কয়েকটি ডিমের সঙ্গে পড়েছিল একটি বিরাট মাপের ডিম। যে ডিম দেখতে মঙ্গলবার দিনভর সুজাতাদেবীর বাড়িতে ভিড় জমিয়েছেন পাড়া-প্রতিবেশীরা। 

এই বিষয়ে অন্যান্য খবর

রোজ ক’টি ডিম খাবেন! বয়স অনুযায়ী জেনে নিন


ঘটনাটি ঘটেছে, দক্ষিণ ২৪ পরগনা জেলার কাকদ্বীপ থানার নয়াপাড়া এলাকায়। যে ডিম নিয়ে এত শোরগোল, সেটির দৈর্ঘ্য প্রায় পাঁচ ইঞ্চি। ওজনেও অন্যান্য ডিমের থেকে অনেকটা ভারী। সুজাতাদেবীর কথায়, ওই একটি ডিম তিনটি ডিমের সমান। 

ডিম দেখতে প্রতিবেশীদের ভিড়। নিজস্ব চিত্র
এমনিতে বাজারে ‘জোড়া কুসুমের’ ডিম নামে সাধারণ ডিমের থেকে বড় মাপের ডিম পাওয়া যায়। কিন্তু সুজাতাদেবীর বাড়ির ওই ডিম যাঁরাই দেখেছেন, তাঁরা স্বীকার করেছেন যে এই ডিম সাইজে জোড়া কুসুমের ডিমের থেকেও বড়। সুজাতাদেবীরও দাবি, তাঁর পোলট্রি ফার্মে কোনও দিন তিনি এত বড় ডিম পাননি।
দেখুন ভিডিও ১
 

ডিম দেখতে মঙ্গলবার দিনভরই সুজাতাদেবীর বাড়িতে ভিড়। কেউ হাতে ধরে দেখেছেন, কেউ ছবি তুলেছেন। তবে সারাক্ষণই সবেধন নীলমণি ডিমটিকে চোখে চোখে রেখেছেন সুজাতাদেবী। যদি কারও হাত ফস্কে ডিম পড়ে যায়!
দেখুন ভিডিও ২